CELEX ID: 32011D0202
Publication Date: 2011-02-28

Document:
TARYBOS SPRENDIMAS
2011 m. vasario 28 d.
dėl Europos Sąjungos ir Kongo Respublikos savanoriško partnerystės susitarimo dėl miškų teisės aktų vykdymo, miškų valdymo ir prekybos į Europos Sąjungą importuojamais medienos produktais (FLEGT) sudarymo
(2011/202/ES)
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo, ypač į jos 207 straipsnio 3 dalies pirmą pastraipą ir 207 straipsnio 4 dalies pirmą pastraipą, kartu su 218 straipsnio 6 dalies a punkto v papunkčiu ir 7 dalimi,
atsižvelgdama į Europos Komisijos pasiūlymą,
atsižvelgdama į Europos Parlamento pritarimą,
kadangi:
(1)
2003 m. gegužės mėn. Europos Komisija paskelbė ES miškų teisės aktų vykdymo, miškų valdymo ir prekybos (FLEGT) veiksmų planą, kuriame paraginta imtis priemonių kovoti su neteisėtu miškų kirtimu sudarant savanoriškus partnerystės susitarimus su medieną gaminančiomis šalimis. 2003 m. spalio mėn. Taryba priėmė išvadas dėl šio veiksmų plano (1), o 2005 m. liepos 11 d. Parlamentas priėmė rezoliuciją (2).
(2)
Remiantis Tarybos sprendimu 2010/615/ES (3)2010 m. gegužės 17 d. buvo pasirašytas Europos Sąjungos ir Kongo Respublikos Savanoriškos Partnerystės Susitarimas dėl miškų teisės aktų vykdymo, miškų valdymo ir prekybos į Europos Sąjungą importuojamais medienos produktais (toliau - Susitarimas), numatant, kad jis bus sudarytas vėliau.
(3)
Susitarimas turėtų būti sudarytas,
PRIĖMĖ ŠĮ SPRENDIMĄ:
1 straipsnis
Šiuo sprendimu Sąjungos vardu patvirtinamas Europos Sąjungos ir Kongo Respublikos susitarimas dėl miškų teisės aktų vykdymo, miškų valdymo ir prekybos į Europos Sąjungą importuojamais medienos produktais (FLEGT).
Susitarimo tekstas pridedamas prie šio sprendimo.
2 straipsnis
Tarybos pirmininkas įgaliojamas paskirti asmenį, įgaliotą Sąjungos vardu paskelbti Susitarimo 28 straipsnyje numatytą pranešimą, kuriuo išreiškiamas Sąjungos sutikimas laikytis Susitarimo.
3 straipsnis
Sąjungai Jungtiniame Susitarimo įgyvendinimo komitete, įsteigtame pagal Susitarimo 19 straipsnį, atstovauja Komisijos atstovai.
Valstybės narės gali dalyvauti Jungtinio Susitarimo įgyvendinimo komiteto posėdžiuose kaip Sąjungos delegacijos narės.
4 straipsnis
Siekiant iš dalies pakeisti Susitarimo priedus remiantis jo 26 straipsniu, Komisija įgaliojama Tarybos reglamento (EB) Nr. 2173/2005 dėl FLEGT licencijavimo schemos medienos importui į Europos bendriją sukūrimo (4) 11 straipsnio 3 dalyje nustatyta tvarka Sąjungos vardu patvirtinti tokius pakeitimus.
5 straipsnis
Šis sprendimas įsigalioja jo priėmimo dieną.
Priimta Briuselyje 2011 m. vasario 28 d.

EuroVoc Classification:
Level 1: 100160
100147
100156
100161
100144
Level 2: 100280
100191
100251
100274
100193
100176
Level 3: 1386
5424
2488
651
614
4040
2505
All Descriptors: 111
1386
2754
5404
563
614
6268
943